Potrivit proiectului, prioritățile strategice vizate de politica în domeniul muncii și justiției sociale sunt: - creșterea ratei de ocupare a persoanelor în vârstă de 20-64 de ani, pe o piață a muncii inclusivă, care să susțină creșterea unei economii competitive și care să ducă la reducerea sărăciei în muncă și a ocupării informale; - diminuarea și prevenirea șomajului în rândul tinerilor NEETs în vederea ocupării; - creșterea ocupării persoanelor înregistrate la ANOFM și prevenirea șomajului; - facilitarea tranziției de la sistemul de educație la piața muncii; - îmbunătățirea nivelului de competențe al persoanelor înregistrate la ANOFM prin programe de formare profesională; - stimularea angajatorilor în vederea ocupării locurilor de muncă vacante.